Մեքսիկայի սահմանադրություն

Մեքսիկայի սահմանադրություն (), Մեքսիկայի միացյալ նահանգների գլխավոր օրենքը, նորմատիվ իրավական ակտ, որն ունի բարձրագույն իրավաբանական ուժ և ամրագրում է սահմանադրական համակարգի հիմքերը, պետական կառուցվածքը, ներկայացուցչական, գործադիր և դատական իշխանությունների ձևավորումը, մարդու և քաղաքացու իրավունքներն ու ազատությունը։ Այն որպես մոդել կիրառվել է այլ լատինաամերիկյան պետությունների սահմանադրությունների համար՝ ներառելով այնպիսի կետեր, ինչպիսիք են հողային ռեֆորմի ծրագիրը, աշխատանքային օրենսգիրքը, ընտանեկան օրենսգիրքը։

Պատմություն
Սահմանադրությունն ընդունվել է 1917 թվականի փետրվարի 5-ին Մեքսիկական հեղափոխության արդյունքում, որի համար հիմք է հանդիսացել 1857 թվականի սահմանադրությունը։ Չնայած որ երկու սահմանադրություններն էլ հռչակում են ժողովրդավարական իրավունքներն ու ազատությունները, 1917 թվականի սահմանադրությունը ներառում է տնտեսական, սոցիալական, մշակութային իրավունքներ, ինչը հեղափոխություն էր այդ ժամանակաշրջանի համար։

Մեքսիկական Սահմանադրությունը հիմնված է հետևյալ սկզբունքների վրա՝
 Մարդու և քաղաքացու իրավունքներն ու ազատություններ
 Ազգային ինքնիշխանություն
 Իշխանությունների տարանջատում
 Ներկայացուցչական ժողովրդավարություն
 Ֆեդերալ պետություն
 Սահմանադրական իրավունքի պահպանում և պետության գերակայությունը եկեղեցու նկատմամբ

Գրականություն 

Niemeyer, E. Victor, Jr. Revolution at Querétaro : the Mexican constitutional convention of 1916–1917 Austin ։ University of Texas Press, c1974. ISBN 0-292-77005-7

Ծանոթագրություններ

Արտաքին հղումներ 
 1917 թվականի սահմանադրության տեքստը (ռուսերեն) հին բարեփոխումներ  vivamexico.ru կայքում
  1917 թվականի սահմանադրության տեքստը (իսպաներեն)  արդի բարեփոխումներ Палаты депутатов Конгресса Мексиканских Соединённых Штатов կայքում

Մեքսիկա
Սահմանադրություններ
Մեքսիկայի քաղաքականություն